Дадатак 22

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«АСНОВЫ БЯСПЕКІ ЖЫЦЦЯДЗЕЙНАСЦІ»**

**1. Вучэбныя праграмы**

У 2025/2026 навучальным годзе пры вывучэнні вучэбнага прадмета «Асновы бяспекі жыццядзейнасці» выкарыстоўваюцца вучэбныя праграмы, зацверджаныя ў 2025 годзе.

Усе вучэбныя праграмы размешчаны на нацыянальным адукацыйным партале:

*<https://adu.by/>* [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;*

[*https://adu.by/*](https://adu.by/) [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/osnovy-bezopasnosti-zhiznedeyatelnosti.html)*.*

**2. Вучэбныя выданні**

Да 2025/2026 навучальнага года выдадзены новыя вучэбныя выданні.

**Для вучняў:**

*Аброськина, Т. Ю.* **Основы безопасности жизнедеятельности**: учебное пособие для 3-го кл. учреждений образования, реализующих образ. программы общ. сред. образования, с рус. яз. обучения и воспитания / Т. Ю. Аброськина, Л. Ф. Кузнецова, Л. А. Одновол. – Минск : Адукацыя i выхаванне, 2025;

*Аброськіна, Т. Ю.* **Асновы бяспекі жыццядзейнасці** : вучэб. дапам. для 3-га кл. устаноў адукацыі, якія рэалізуюць навучанне адукац. праграмы агульнай сярэдняй адукацыі, з беларус. мовай навучання і выхавання / Т. Ю. Аброськіна, Л. А. Аднавол, Л. Ф. Кузняцова. – Мінск : Адукацыя і выхаванне, 2025.

У вучэбным дапаможніку:

кожны раздзел выдзелены шмуцтытулам, на якім сфармуляваны мэты і задачы (пра што вучні даведаюцца і чаму навучацца ў працэсе асваення зместу раздзела);

кожны раздзел завяршае рубрыка «Праверце свае веды», якая дазваляе ажыццяўляць самакантроль;

прадстаўлена сістэма паняццяў, азначэнняў, правіл для фарміравання ў вучняў вопыту бяспечных паводзін;

уключаны розныя сітуацыйныя задачы, практыкаванні-трэнінгі, якія дазваляюць мадэляваць сітуацыі і дэманстраваць прыклады бяспечных паводзін;

уведзены заданні па рабоце з малюнкамі і схемамі, памяткамі, якія прадугледжваюць праблемны дыялог і аналіз сітуацый; дыдактычныя гульні, накіраваныя на замацаванне вывучанага матэрыялу і алгарытмаў бяспечных паводзін;

прадугледжаны заданні для работы ў парах і групах.

**Для настаўнікаў:**

*Аброськина, Т. Ю.* Основы безопасности жизнедеятельности в 3 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания / Т. Ю. Аброськина [и др.]. – Минск : Адукацыя і выхаванне, 2025;

*Аброськіна, Т. Ю.* Асновы бяспекі жыццядзейнасці ў 3 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Т. Ю. Аброськіна [і інш.]. – Мінск : Адукацыя і выхаванне, 2025.

У вучэбна-метадычным дапаможніку:

прадстаўлены метадычны каментарый да вывучэння вучэбнага матэрыялу раздзелаў, метадычныя распрацоўкі вучэбных заняткаў (урокаў) з выкарыстаннем новага вучэбнага дапаможніка;

прапанаваны матэрыял для правядзення дыягностыкі засваення вучэбнага матэрыялу ў форме тэставых заданняў, віктарын, рашэнняў сітуацыйных задач.

Рэкамендацыі па рабоце з новымі вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/) [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Асновы бяспекі жыццядзейнасці» размешчана на нацыянальным адукацыйным партале:

[*https://adu.by/*](https://adu.by/)[*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;*

[*https://adu.by/*](https://adu.by/) [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/osnovy-bezopasnosti-zhiznedeyatelnosti.html)*.*

**3. Асаблівасці арганізацыі адукацыйнага працэсу**

Навучанне вучняў асновам бяспекі жыццядзейнасці, згодна з тыпавым вучэбным планам агульнай сярэдняй адукацыі, зацверджаным пастановай Міністэрства адукацыі Рэспублікі Беларусь, ажыццяўляецца ў ІІ–V класах – на вучэбных занятках па вучэбным прадмеце «Асновы бяспекі жыццядзейнасці», у VІ–VІІІ класах – на факультатыўных занятках.

Пры арганізацыі адукацыйнага працэсу па вучэбным прадмеце «Асновы бяспекі жыццядзейнасці» настаўнік абавязаны кіравацца патрабаваннямі вучэбных праграм, на аснове якіх ён распрацоўвае каляндарна-тэматычнае і паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне па вучэбным прадмеце, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.

У вучэбных праграмах змяшчаюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі.

Ва ўстановах агульнай сярэдняй адукацыі, размешчаных на тэрыторыі радыяцыйнага забруджвання, дадаткова праводзяцца заняткі па радыяцыйнай бяспецы ў рамках вучэбнай праграмы факультатыўных заняткаў «Асновы радыяцыйнай бяспекі» для I–IX класаў, зацверджанай пастановай Міністэрства адукацыі Рэспублікі Беларусь ад 15.07.2020 № 198. Вучэбная праграма разлічана на 16 гадзін у I–IV класах (па 4 гадзіны на год у кожным класе) і на 40 гадзін у V–IX класах (па 8 гадзін у кожным класе). Заняткі па радыяцыйнай бяспецы запісваюцца ў класным журнале на асобнай старонцы.

Вучэбная праграма факультатыўных заняткаў «Асновы радыяцыйнай бяспекі» размешчана на нацыянальным адукацыйным партале:

*<https://adu.by/>* [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;*

[*https://adu.by/*](https://adu.by/) [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/osnovy-bezopasnosti-zhiznedeyatelnosti.html)*.*

Пры арганізацыі працэсу навучання асновам бяспекі жыццядзейнасці ў дадатак да нарматыўных прававых актаў у сферы адукацыі варта кіравацца наступнымі нарматыўнымі прававымі дакументамі:

1. Указам Прэзідэнта Рэспублікі Беларусь ад 28.11.2005 № 551 «Аб мерах па павышэнні бяспекі дарожнага руху» (у рэд. Указа Прэзідэнта Рэспублікі Беларусь ад 04.08.2025 № 295).
2. Дырэктывай Прэзідэнта Рэспублікі Беларусь ад 09.04.2025 № 12 «Аб рэалізацыі асноў ідэалогіі беларускай дзяржавы».
3. Дырэктывай Прэзідэнта Рэспублікі Беларусь ад 11.03.2004 № 1 «Аб мерах па ўмацаванні грамадскай бяспекі і дысцыпліны» (у рэд. ад 12.10.2015 № 420).
4. Законам Рэспублікі Беларусь ад 27.11.2006 № 183-З «Аб грамадзянскай абароне» (у рэд. ад 17.07.2020 № 50-З).
5. Законам Рэспублікі Беларусь ад 15.06.1993 № 2403-XII Аб пажарнай бяспецы» (у рэд. ад 30.12.2022 № 228-З).
6. Законам Рэспублікі Беларусь ад 05.05.1998 № 141-З «Аб абароне насельніцтва і тэрыторый ад надзвычайных сітуацый прыроднага і тэхнагеннага характару» (у рэд. ад 17.07.2023 № 292-З).
7. Законам Рэспублікі Беларусь ад 05.01.2008 № 313-З «Аб дарожным руху» (в ред. от 13.02.2025 № 59-З).
8. Канцэпцыяй забеспячэння бяспекі дарожнага руху, зацверджанай пастановай Савета Міністраў Рэспублікі Беларусь ад 22.05.2023   
   № 329.
9. Правіламі аўтамабільных перавозак пасажыраў, зацверджанымі пастановай Савета Міністраў Рэспублікі Беларусь ад 30.06.2008 № 972 (у рэд. ад 01.11.2024 № 809).
10. Пастановай Савета Міністраў Рэспублікі Беларусь ад 10.04.2001 № 495 «Аб Дзяржаўнай сістэме папярэджання і ліквідацыі надзвычайных сітуацый» (у рэд. ад 09.01.2023 № 13).
11. Канцэпцыяй інфармацыйнай бяспекі Рэспублікі Беларусь, зацверджанай пастановай Савета Бяспекі Рэспублікі Беларусь ад 18.03.2019 № 1.
12. Правіламі аховы жыцця людзей на водах, зацверджанымі пастановай Савета Міністраў Рэспублікі Беларусь ад 18.08.2023 № 543.
13. Перспектыўнай праграмай развіцця рэспубліканскага дзяржаўна-грамадскага аб’яднання «Беларускае рэспубліканскае таварыства ратавання на водах» на 2025–2029 гады, зацверджанай намеснікам Прэм’ер-міністра Рэспублікі Беларусь 11.04.2025 № 33/213-60/144.

З мэтай фарміравання ў вучняў самазахоўных і адказных паводзін неабходна на вучэбных занятках па вучэбным прадмеце «Асновы бяспекі жыццядзейнасці» і на аднайменных факультатыўных занятках акцэнтаваць увагу на няўхільным выкананні правілаў дарожнага руху (далей – ПДР).

**Звяртаем увагу, што 4 жніўня 2025 г. Кіраўнік дзяржавы падпісаў Указ № 295, асобныя палажэнні ПДР, у тым ліку, якія тычацца правілаў выкарыстання сродкаў персанальнай мабільнасці.**Інфармацыя аб карэкціроўках ПДР размешчана на нацыянальным адукацыйным партале:

[*https://adu.by/*](https://adu.by/)[*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*;*

[*https://adu.by/*](https://adu.by/) [*Галоўная/ Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Асновы бяспекі жыццядзейнасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/osnovy-bezopasnosti-zhiznedeyatelnosti.html)*.*

У вучэбным дапаможніку «Асновы бяспекі жыццядзейнасці» для вучняў III класа, якое выдадзена да пачатку 2025/2026 навучальнага года, адлюстраваны названыя змены, унесеныя ў ПДР.

Пры разглядзе тэм па ПДР мэтазгодна выкарыстоўваць вучэбныя фільмы і іншыя матэрыялы, узгодненыя з ГУДАІ МУС Рэспублікі Беларусь і размешчаныя на сайце Міністэрства ўнутраных спраў Рэспублікі Беларусь у раздзеле ГУДАІ МУС «Міліцыя – дзецям»: [*http://pdd.by/*пдд-для-детей](http://pdd.by/пдд-для-детей).

Ва ўстановах адукацыі неабходна праводзіць тлумачальную работу, накіраваную на мінімізацыю наступстваў траўміруючых фактараў, якія ўзнікаюць пры выкарыстанні вучнямі самакатаў, ролікаў, скейтбордаў, а таксама цюбінгаў, батутаў.

На вучэбных занятках мэтазгодна выкарыстоўваць метад мадэлявання сітуацый, у якіх могуць апынуцца вучні ў паўсядзённым жыцці. Стварэнне і даследаванне мадэлей рэальнага жыцця, рашэнне сітуацыйных задач, складанне схем, інструкцый, алгарытмаў бяспечных паводзін дазволіць вучням адэкватна ўспрымаць навакольны свет, распазнаваць небяспечныя і надзвычайныя сітуацыі і правільна дзейнічаць у выпадку іх узнікнення. Пры гэтым абавязковай умовай з’яўляецца шматразовае (у розных формах) паўтарэнне дзеянняў, якія імітуюць бяспечныя паводзіны на вуліцы, у двары, у доме (кватэры), у школе з мэтай выпрацоўкі звычкі выконваць вывучаныя правілы.

У рамках вучэбных заняткаў могуць быць праведзены гутаркі, накіраваныя на ахову непаўналетніх ад сексуальнага гвалту і эксплуатацыі, якія спрыяюць выпрацоўцы стратэгій дзеянняў у сітуацыях, якія пагражаюць жыццю, з прыцягненнем законных прадстаўнікоў вучняў, прадстаўнікоў грамадскіх арганізацый.

Ва ўсіх класах пры вывучэнні тэм аб крымінагенных небяспеках неабходна ўключаць матэрыял аб правілах паводзін пры пагрозе ўзнікнення тэрарыстычных актаў. Пры разглядзе гэтых пытанняў звяртаецца ўвага на спосабы паведамлення аб магчымай пагрозе тэрарыстычнага акта, а таксама на адміністрацыйную адказнасць за загадзя ілжывае паведамленне пра пагрозу тэрарыстычнага акта або надзвычайнай сітуацыі.

Прафілактычная работа па антынаркатычнай бяспецы павінна ажыццяўляцца планамерна і сістэматычна. Аднак у змест заняткаў па асновах бяспекі жыццядзейнасці **не павінны** ўключацца звесткі аб спосабах атрымання і выкарыстання наркатычных рэчываў, асаблівасцях іх уздзеяння і адчуванняў, якія ўзнікаюць пры іх ужыванні. Увагу вучняў варта канцэнтраваць на сацыяльных наступствах ужывання наркатычных рэчываў, курыльных сумесей, спайсаў.

Пры вывучэнні пытанняў прафілактыкі ўтапленняў увага вучняў акцэнтуецца на тым, што няшчасныя выпадкі адбываюцца як па прычыне парушэння правілаў паводзін на вадзе, так і праз няўменне абыходзіцца з інвентаром для плавання.

У сувязі з такімі рэальнымі сітуацыямі, як няправільная эксплуатацыя электрасетак жылога фонду, павелічэнне паверхавасці новабудоўляў, павышэнне магутнасці ўключаных у сетку бытавых электрапрыбораў, асаблівае значэнне набываюць веды і ўменні па пажарнай бяспецы. Пры вывучэнні адпаведных тэм асаблівую ўвагу варта надаць бяспецы абыходжання з адкрытым агнём у населеных пунктах.

Пры вывучэнні пытанняў прафілактыкі траўматызму на чыгуначным транспарце ўвага вучняў акцэнтуецца на небяспецы карыстання навушнікамі і знаходжання на чыгуначных шляхах, важнасці выканання правілаў бяспечных паводзін на чыгуначным транспарце.

Па меркаванні настаўніка вучні могуць весці адзін рабочы сшытак у клетку (для запісаў на ўроку).

Дамашнія заданні па вучэбным прадмеце «Асновы бяспекі жыццядзейнасці» не прадугледжаны.

**Ацэнка вынікаў вучэбнай дзейнасці вучняў па вучэбным прадмеце «Асновы бяспекі жыццядзейнасці» ў ІІ–ІV класах** ажыццяўляецца на змястоўна-ацэначнай аснове без выстаўлення адзнак. Дыягностыка засваення вучэбнага матэрыялу для наступнай своечасовай ліквідацыі прабелаў у засваенні ведаў вучнямі праводзіцца ў розных формах: тэставая работа, віктарына, рашэнне сітуацыйных задач і інш.

Прамежкавая атэстацыя па вучэбным прадмеце «Асновы бяспекі жыццядзейнасці» ў II–IV класах праводзіцца за паўгоддзе. Дапускаецца правядзенне прамежкавай атэстацыі за чвэрць.

У адпаведнасці з Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі пастановай Міністэрства адукацыі Рэспублікі Беларусь ад 11.07.2022 № 184 (глава 2, пункты 15, 18, 22), **пры правядзенні бягучай, прамежкавай атэстацыі, атэстацыі вучняў па выніках навучальнага года** па вучэбным прадмеце «Асновы бяспекі жыццядзейнасці» **ў II–IV класах** выкарыстоўваюцца запісы «засвоіў(ла)», «не засвоіў(ла)», **у V класе** вучням выстаўляюцца адзнакі «залічана», «не залічана».

**Фарміраванне функцыянальнай адукаванасці вучняў**

Фарміраванне функцыянальнай адукаванасці сродкамі вучэбнага прадмета прадугледжвае развіццё ў вучняў здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творчую асобу. Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі.

Для фарміравання функцыянальнай адукаванасці сродкамі праектнай дзейнасці рэкамендуецца выкарыстоўваць ВМК факультатыўных заняткаў, поўны пералік якіх размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў II–IV класаў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-iii-iv-klassov.html)*;*  [*Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html) *.*

**Рэалізацыя выхаваўчага патэнцыялу вучэбнага прадмета**

Звяртаем увагу, што Дырэктывай Прэзідэнта Рэспублікі Беларусь ад от 9 красавіка 2025 г. № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Асновы бяспекі жыццядзейнасці» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Фарміраванне навыкаў бяспечных паводзін, прафілактыка траўматызму, захаванне жыцця і здароўя вучняў застаюцца актуальнымі напрамкамі выхаваўчай работы ва ўстановах агульнай сярэдняй адукацыі ў 2025/2026 навучальным годзе. На вучэбных занятках і ў працэсе выхаваўчай работы ў пазавучэбны час працягваецца работа па выхаванні ў вучняў каштоўнасных адносін да навакольнага асяроддзя, уласнага здароўя; фарміраванні актыўнай жыццёвай пазіцыі па выкананні асабістай і грамадскай дысцыпліны, умацаванні і захаванні ўласнага здароўя і здароўя навакольных; павышэнні адказнасці кожнага вучня за здзейсненыя ўчынкі, прынятыя рашэнні і іх наступствы.

На вучэбных занятках, якія садзейнічаюць фарміраванню асобасных, метапрадметных і прадметных кампетэнцый, неабходна прапагандаваць дасягненні Рэспублікі Беларусь у галіне бяспекі, у тым ліку ў ваеннай, эканамічнай, інфармацыйнай і харчовай сферах. Вучні павінны ведаць, што краіна займае вядучыя пазіцыі ў свеце па ўзроўні тэрарыстычнай бяспекі і ўваходзіць у лік лідараў па кібербяспецы. Таксама Беларусь актыўна развівае ўласную вытворчасць ваеннай тэхнікі і сістэм, уключаючы беспілотныя лятальныя апараты і сродкі радыёэлектроннай барацьбы.

На занятках неабходна надаваць асаблівую ўвагу прапагандзе работы службаў, якія дапамагаюць грамадзянам захоўваць жыццё і маёмасць: пажарнай службы Рэспублікі Беларусь, якой кіруе Міністэрства па надзвычайных сітуацыях Рэспублікі Беларусь (МНС); Дзяржаўнай аўтамабільнай інспекцыі (ДАІ) Міністэрства ўнутраных спраў Рэспублікі Беларусь, якая ахоўвае грамадскі парадак, забяспечвае бяспеку дарожнага руху, грамадскую, асабістую бяспеку беларусаў і іх маёмасці.

Вучняў неабходна знаёміць з такімі прафесіямі, як рэгуліроўшчык, пажарны-выратавальнік, вадалаз, матарыст-рулявы выратавальных катараў і іншымі, дзейнасць якіх звязана з аказаннем дапамогі тым, хто трапіў у бяду.

Вучэбны прадмет «Асновы бяспекі жыццядзейнасці» мае на ўвазе такую актыўную форму вучэбнай дзейнасці, як экскурсія. Рэкамендуецца арганізаваць экскурсію ў Музей пажарнай і аварыйна-выратавальнай справы, які размешчаны ў Мінску, у будынку аднаго з найстарэйшых пажарных дэпо краіны; Музей агню пры Мінскім гарадскім упраўленні МНС.

Звяртаем увагу, што пры правядзенні заняткаў па асновах бяспекі жыццядзейнасці неабходна выкарыстоўваць эфектыўныя формы ўзаемадзеяння:

з раённымі (гарадскімі) аддзеламі ўнутраных спраў, работнікамі праваахоўных органаў;

з раённымі (гарадскімі) аддзеламі па надзвычайных сітуацыях, рэгіянальнымі аддзяленнямі грамадскага аб’яднання «Беларуская маладзёжная грамадская арганізацыя ратавальнікаў-пажарных»;

з Рэспубліканскім дзяржаўна-грамадскім аб’яднаннем «Беларускае рэспубліканскае таварыства ратавання на водах» (АСВОД);

з Рэспубліканскім дзяржаўна-грамадскім аб’яднаннем «Беларускае добраахвотнае пажарнае таварыства» і яго структурнымі падраздзяленнямі;

з арганізацыямі і ўстановамі аховы здароўя.

**4. Дадатковыя рэсурсы**

Пры падрыхтоўцы да вучэбных заняткаў можна выкарыстоўваць наступныя інтэрнэт-рэсурсы:

[*http://boxapps.adu.by*](http://boxapps.adu.by) інтэрактыўныя дыдактычныя матэрыялы па вучэбных прадметах;

[*https://mchs.gov.by*](https://mchs.gov.by/) – сайт Міністэрства па надзвычайных сітуацыях Рэспублікі Беларусь у раздзеле «Цэнтр бяспекі МНС»;

[*https://www.youtube.com/c/mchsgovby112*](https://www.youtube.com/c/mchsgovby112) – youtube-канал Міністэрства па надзвычайных сітуацыях Рэспублікі Беларусь;

[*https://www.youtube.com/watch?v=FILgPxyDcr0&list=PL6UfMc07JDjYGdh8ltwb\_Is6BkMsKXyFd&index=5*](https://www.youtube.com/watch?v=FILgPxyDcr0&list=PL6UfMc07JDjYGdh8ltwb_Is6BkMsKXyFd&index=5) – мультыплікацыйны серыял «Чароўная кніга» па правілах бяспекі;

[*https://mchs.gov.by/mobilnoe-prilozhenie-mchs-belarusi-pomoshch-ryadom*](https://mchs.gov.by/mobilnoe-prilozhenie-mchs-belarusi-pomoshch-ryadom/) – мабільны дадатак «МНС Беларусі: дапамога побач»;

[*https://adu.by/*](https://adu.by/)[*Адукацыйны працэс 2025/2026 навучальны год / Агульная сярэдняя адукацыя / Вучэбныя прадметы V–XI класы / Асновы бяспекі жыццядзейнасці / Матэрыялы для арганізацыі мерапрыемстваў па навучанні асновам бяспекі жыццядзейнасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/osnovy-bezopasnosti-zhiznedeyatelnosti.html) – матэрыялы для правядзення работы па папярэджанні выпадкаў траўміравання непаўналетніх на аб’ектах чыгункі;

[*https://kids.pomogut.by*](https://kids.pomogut.by/)– бяспека ў сетцы Інтэрнэт*.*

**5. Арганізацыя метадычнай работы**

В У план работы метадычных фарміраванняў настаўнікаў, якія выкладаюць вучэбны прадмет «Асновы бяспекі жыццядзейнасці» (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання і інш.), у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу па вучэбным прадмеце «Асновы бяспекі жыццядзейнасці» і методыкі выкладання вучэбнага прадмета «Асновы бяспекі жыццядзейнасці». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Асновы бяспекі жыццядзейнасці».

На жнівеньскіх прадметных секцыях настаўнікаў, якія выкладаюць вучэбны прадмет «Асновы бяспекі жыццядзейнасці», рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Асновы бяспекі жыццядзейнасці» ў 2025/2026 навучальным годзе:

Кодэкс Рэспублікі Беларусь аб адукацыі, нарматыўныя прававыя акты, якія рэгулююць пытанні арганізацыі адукацыйнага працэсу па вучэбным прадмеце «Асновы бяспекі жыццядзейнасці»;

вучэбныя праграмы і вучэбныя дапаможнікі па вучэбным прадмеце «Асновы бяспекі жыццядзейнасці».

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу ва ўстановах агульнай сярэдняй адукацыі;

рэалізацыя выхаваўчага патэнцыялу вучэбных заняткаў па вучэбным прадмеце «Асновы бяспекі жыццядзейнасці»;

рэалізацыя міжпрадметных сувязей.

3. Аналіз вынікаў работы метадычных фарміраванняў настаўнікаў у 2024/2025 навучальным годзе. Планаванне работы метадычных фарміраванняў на 2025/2026 навучальны год.

4. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

На пасяджэннях метадычных фарміраванняў настаўнікаў, якія выкладаюць вучэбны прадмет «Асновы бяспекі жыццядзейнасці», на працягу навучальнага года рэкамендуецца разгледзець пытанні методыкі выкладання вучэбнага прадмета з улікам наяўнага эфектыўнага педагагічнага вопыту настаўнікаў рэгіёна:

праектаванне вучэбных заняткаў па вучэбным прадмеце «Асновы бяспекі жыццядзейнасці» з выкарыстаннем аналітыка-сінтэтычных прыёмаў разумовай дзейнасці вучняў для аналізу і ацэньвання жыццёвых сітуацый;

выкарыстанне эфектыўных форм арганізацыі адукацыйнага працэсу па вучэбным прадмеце «Асновы бяспекі жыццядзейнасці» (вусны часопіс, інтэрнэт-пошук, практыкум, абарона праекта, ролевыя і сітуацыйныя гульні, відэасеанс, сустрэча з прадстаўнікамі экстранных службаў, экскурсіі і інш.) з мэтай фарміравання здароўезберагальнай, сацыякультурнай, інфармацыйнай, чытацкай адукаванасці вучняў;

рэалізацыя выхаваўчага патэнцыялу вучэбнага прадмета «Асновы бяспекі жыццядзейнасці» праз фарміраванне перакананняў у неабходнасці выконваць правілы і нормы бяспечных паводзін, весці здаровы лад жыцця, адмаўляцца ад навязваемых прапаноў, якія наносяць шкоду здароўю, супрацьстаяць шкодным звычкам; мадэляванне сацыяльных учынкаў у адпаведнасці з сістэмай традыцыйных каштоўнасцей для праяўлення валявых асобасных якасцей пры прыняцці ўзважаных рашэнняў; выпрацоўку ўменняў і навыкаў самаабароны ў сітуацыях, небяспечных для фізічнага і псіхічнага здароўя, аказання першай дапамогі сабе і навакольным;

выкарыстанне сітуацыйных заданняў пры засваенні зместу вучэбнай праграмы па вучэбным прадмеце «Асновы бяспекі жыццядзейнасці» для дасягнення прадметных, метапрадметных і асобасных адукацыйных вынікаў вучняў.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў ([*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.